QIMMATLI QOGʻOZLAR BOZORINI RIVOJLANTIRIShGA OID QOʻShIMChA ChORA-TADBIRLAR TOʻGʻRISIDA
(decree, 2008-10-24)

Qimmatli qogʻozlar bozorini rivojlantirish, chuqurlashtirish va kengaytirish borasida davlat siyosatini amalga oshirish, uni jonlantirish yoʻlidagi mavjud toʻsiqlarni olib tashlash, shuningdek aksiyador investorlarning huquq va manfaatlari himoya qilinishini taʼminlash maqsadida: 5. Oʻzbekiston Respublikasi Davlat mulki qoʻmitasi qimmatli qogʻozlar va fond birjalari boʻyicha Davlat komissiyasi bilan birgalikda: — investitsiya institutlarining fond birjasidagi savdolarga bab-baravar kirishini; — haqiqiy talab va taklifni, emitentlarning moliyaviy-iqtisodiy koʻrsatkichlarini, qimmatli qogʻozlarning sotilish darajasini hisobga olgan xolda qimmatli qogʻozlar ochiq savdoga qoʻyilishini taʼminlasin. 6 Qimmatli qogʻozlar bozori qatnashchilarining manfaatdorligini oshirish, fond bozorida operatsiyalarni faollashtirish maqsadida: — 1995-yil 1-iyuldan boshlab Oʻzbekiston Respublikasi yuridik va jismoniy shaxslarning dividendlar holida qimmatli qogʻozlarning aylanishidan, qimmatli qogʻozlarning sotib olish va sotish narxlari oʻrtasidagi tafovutdan olingan daromadlari uch yil muddatgacha soliqqa tortilishdan ozod qilinsin; — 1995-yil 1-sentabrdan boshlab qimmatli qogʻozlar oldi-sotdi shartnomasini tuzish chogʻida bitim qatnashchilaridan olinadigan qimmatli qogʻozlar operatsiyasi soligʻi bekor qilinsin; — 1995-yil 1-sentabrdan boshlab qimmatli qogʻozlar emissiyasi prospektini roʻyxatdan oʻtkazish chogʻida emitentdan olinadigan qimmatli qogʻozlar operatsiyasi soligʻining stavkasi emissiya oʻz qiymatining 0,5 foizidan 0,1 foiziga kamaytirilsin. 7. Qimmatli qogʻozlar bozorida xorijiy investorlarning qatnashishini ragʻbatlantirish maqsadida Oʻzbekiston Respublikasi Moliya vazirligi, Markaziy bank, Davlat soliq qoʻmitasi qimmatli qogʻozlar va fond birjalari Davlat komissiyasi bilan birgalikda: — xorijiy investorlarning Oʻzbekiston Respublikasi emitentlarining qimmatli qogʻozlarini sotib olishga, qoʻyilgan mablagʻlarni va ular boʻyicha olingan daromadlarini konvertatsiyalashga, keyinchalik amaldagi qonunchilikka muvofiq repatriatsiya qilishga boʻlgan huquqlarning amalga oshirilishi ustidan qattiq nazoratni taʼminlasinlar; — xorijiy emitentlarning qimmatli qogʻozlarini Oʻzbekiston Respublikasi hududida va Oʻzbekiston emitentlarinikini chet mamlakatlarga kiritish, roʻyxatdan oʻtkazish va joylashtirish tartibini 10 kun muddatda ishlab chiqsinlar va tasdiqlasinlar. 8. Oʻzbekiston Respublikasi Prezidentining “Davlat mulki korxonalarini aksiyalashtirish va qimmatli qogʻozlar bozorini takomillashtirishni jadallashtirishga oid chora-tadbirlar toʻgʻrisida”gi Farmoni 6-bandining 2-xatboshisi oʻz kuchini yoʻqotgan deb hisoblansin. 9. Oʻzbekiston Respublikasi Adliya vazirligi 10 kun muddatda Oʻzbekiston Respublikasining amaldagi qonunlariga ushbu Farmondan kelib chiqadigan oʻzgartishlarni kiritish toʻgʻrisida takliflar tayyorlasin. 10. Oʻzbekiston Respublikasi Vazirlar Mahkamasi 10 kun muddatda ushbu Farmonni amalga oshirish yuzasidan tashkiliy tadbirlar toʻgʻrisida qaror qabul qilish. 11. Mazkur Farmonning bajarilishini nazorat qilish Oʻzbekiston Respublikasi Vazirlar Mahkamasi zimmasiga yuklansin.